Piebaltija
Piebaltija (krievu: Прибалтика — 'pie Baltijas [jūras esošās zemes]') ir krievu valodā lietots kopējs apzīmējums Baltijas valstīm. Krievijas politologs un profesors Vladimirs Malahovs uzskata, ka jēdziena "Piebaltija" lietošana mūsdienu Krievijas politiķu vidū un plašsaziņas līdzekļos liecinot, ka tipisks mediju satura patērētājs Krievijā gandrīz neatšķirot Latviju, Lietuvu un Igauniju. Pēc Malahova domām, "Piebaltija" esot politiski nievājošs apzīmējums, kas atspoguļojot krievu imperiālismu un nevēlēšanos atzīt 1991. gadā neatkarību atguvušās Latvijas, Lietuvas un Igaunijas suverenitāti.